《厓门二十首 其五》
明代·郭棐

紫泉宫殿锁烟霞，海燕西飞白日斜。

玉辇今归何处所，锦帆应是到天涯。

眼看朝市成陵谷，不是宸游重物华。祇有多情桃李树，春来还发旧时花。

作者简介：明广东南海人，字笃周。幼从湛若水学，与闻心性之旨。嘉靖四十一年进士，授礼部主事。穆宗即位，次日传封七夫人御札将出。棐谏诤，事乃罢。后终官光禄寺正卿。有《粤大记》、《岭海名胜记》、《四川通志》等。